SKY วิ่งต่อ 6% ลุ้นรายได้ปี 66 โตเด่น รับ นทท.เข้าไทยเพิ่ม
SKY บวกต่อ 6% คาดนักลงทุนเข้าเก็งกำไร รับอานิสงส์จีนเปิดประเทศ หนุนนักท่องเที่ยวบินเข้าไทยเพิ่มขึ้น หนุนรายได้ปี 66 เติบโตต่อเนื่อง
SKY บวกต่อ 6% คาดนักลงทุนเข้าเก็งกำไร รับอานิสงส์จีนเปิดประเทศ หนุนนักท่องเที่ยวบินเข้าไทยเพิ่มขึ้น หนุนรายได้ปี 66 เติบโตต่อเนื่อง
16 ม.ค. 2566

ผู้สื่อข่าวรายงานว่า วันนี้ (16 ม.ค.66) ราคาหุ้น บริษัท สกาย ไอซีที จำกัด (มหาชน) หรือ SKY ณ เวลา 10:45 น. อยู่ที่ระดับ 17 บาท บวก 1 บาท หรือ 6.25% สูงสุดที่ระดับ 17.30 บาท ต่ำสุดที่ระดับ 16.10 บาท ด้วยมูลค่าการซื้อขาย 198.47 ล้านบาท

ทั้งนี้ ราคาหุ้น SKY ปรับตัวเพิ่มขึ้นอย่างต่อเนื่องนับตั้งแต่ปลายปีที่ผ่านมา โดยก่อนหน้านี้ นายสิทธิเดช มัยลาภ ประธานเจ้าหน้าที่บริหารบริษัท SKY เปิดเผยว่า การปรับตัวเพิ่มขึ้นของราคา SKY น่าจะเกิดจากนักลงทุนอาจเข้ามาเก็งกำไรว่าบริษัทจะได้รับผลดีจากการเติบโตของธุรกิจท่องเที่ยว หลังการเปิดประเทศส่งผลให้นักท่องเที่ยวเดินทางเข้ามามากขึ้น ส่วนประเด็นอื่นอย่างผลประกอบการของบริษัทในปี 66 ก็คาดว่าจะออกมาดีกว่าปีที่ผ่านมา
โดยแนวโน้มไตรมาสที่ 4/65 คาดว่าจะเป็นไปตามเป้าหมายที่วางไว้ จากผลงานน่าจะใกล้เคียงกับปีก่อน ส่วนแผนงานปี 66 ยังต้องรอเสนอแผนเข้าบอร์ดในกลางเดือนนี้ ก่อนจะแถลงอย่างเป็นทางการในเดือน ก.พ. หลังจากประกาศงบปี 65 แล้ว
อย่างไรก็ตาม บริษัทยังไม่มีพัฒนาการใด ๆ อย่างมีนัยสำคัญ โดยเฉพาะการเพิ่มทุนของบริษัท ยืนยันว่ายังไม่มีแผนแต่อย่างใด